《次邢元辅知府韵二首 其一》
宋代·周行己

飘零南北道，祇为草堂留。佳句堪排闷，端居正复愁。

何年寻旧壑，无路借前筹。拟访乘槎客，真仙不可求。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。